ai4bharat/Pralekha huggingface dataset:
قانون اور انصاف کی وزارت
دولت مشترکہ کی23ویں لاء کانفرنس گوا میں شروع ہو گئی ہے
قانون و انصاف کی مرکزی وزارت، پارلیمنٹ کے اگلے اجلاس میں 65 مزید فرسودہ قوانین کو منسوخ کرنے کے لیے ایک بل پیش کرے گی: مرکزی وزیر جناب کرن رجیجو
‘حکومت نے ہندوستانی عدلیہ کو مکمل طور پر کاغذ سے مبرا بنانے کے لیے ای عدالتیں کے تیسرے مرحلے کا آغاز کیا’
گوا کے گورنر جناب پی ایس سریدھرن پلئی نے آج دولت مشترکہ کی 23ویں لاء کانفرنس کا افتتاح کیا۔ قانون و انصاف کے مرکزی وزیر جناب کرن رجیجو اور گوا کے وزیر اعلیٰ ڈاکٹر پرمود ساونت نے بھی 5 سے 9 مارچ 2023 تک منعقد ہونے والی اس پانچ روزہ کانفرنس میں شرکت کی۔ اس کانفرنس میں 52 ممالک کے 500 مندوبین شرکت کر رہے ہیں۔
مرکزی وزیر جناب کرن رجیجو نے اپنے خطاب کے دوران بعض اہم مسائل پر کھلی بحث کے لیے ایک بہترین پلیٹ فارم کے طور پر اس کانفرنس کی اہمیت پر زور دیا۔ انہوں نے کہا کہ اپنے متوقع نتیجہ حاصل کرنے کے لیے قانون ایسا ہونا چاہیے کہ اسے عام آدمی آسانی سے سمجھ سکے۔ انہوں نے حکومت کے اچھی حکمرانی اور عوام کی فلاح و بہبود سے متعلق عزم کو بھی اجاگر کیا۔
اچھی حکمرانی اور عوام کی فلاح و بہبود پر توجہ مرکوز
مرکزی وزیر جناب کرن رجیجو نے کہا کہ اچھی حکمرانی کے بے شمار پہلو اور خصوصیات ہیں۔ انہوں نے کہا کہ اس کا مقصد یا ہدف یہ ہے کہ بدعنوانی کو کم سے کم اور ختم کیا جائے اور فیصلے کرتے وقت معاشرے کے کمزور ترین افراد کی رائے کو بھی مدنظر رکھا جائے۔ انہوں نے مزید کہا کہ وزیر اعظم جناب نریندر مودی کی قیادت والی حکومت، نہ صرف ‘کاروبار کرنے میں آسانی’ بلکہ ‘رہن سہن میں آسانی’ پر خصوصی زور دیتے ہوئے اچھی حکمرانی کو فروغ دینے کے لیے پرعزم ہے۔ انہوں نے کہا کہ اس سلسلے میں ‘قانون کی حکمرانی’ کا تصور اہم کردار ادا کرتا ہے۔
فرسودہ قوانین کو ختم کرنا
قانون و انصاف کے مرکزی وزیر نے بتایا کہ حکومت نے فرسودہ اور قدیم دقیانوسی قوانین کو منسوخ کرنے کے لیے ایک بڑی مشق شروع کی ہے اور پچھلے 8 سالوں میں ایسے 1486 قوانین کو آئین کی کتاب سے ہٹا دیا گیا ہے۔ انہوں نے یہ بھی کہا کہ قانون و انصاف کی مرکزی وزارت، پارلیمنٹ کے اگلے اجلاس میں 65 مزید فرسودہ قوانین اور اس طرح کی دیگر دفعات کو منسوخ کرنے کے لیے ایک بل پیش کرنے کے لیے تیار ہے۔
ٹیکنالوجی کے استعمال کو ترجیح
مرکزی وزیر جناب کرن رجیجو نے یہ بھی بتایا کہ حکومت، کس طرح ٹیکنالوجی کے استعمال کو ترجیح دے رہی ہے۔ حکومت نے ہندوستانی عدلیہ کو مکمل طور پر کاغذ سے مبرا بنانے کے مقصد سے ‘ای عدالتوں ’ کے تیسرے مرحلے کا آغاز کیا ہے۔ ‘رہن سہن میں سہولت’ اور ‘کاروبار کرنے میں آسانی’ کے بارے میں انہوں نے مطلع کیا کہ عمل آوری سے متعلق تقریباً 13,000 دفعات کے آسان بنایا گیا ہے، جبکہ 1,200 سے زیادہ عمل کو ڈیجیٹل پر مبنی بنایا گیا ہے۔
وزیر قانون نے عدالتی نظام یا عمل میں عام لوگوں کی مشکلات کو کم کرنے کے لیے اٹھائے گئے مختلف اقدامات جیسے کہ ورچوئل کورٹس، ای - خدمت سے متعلق مراکز اور ہائی کورٹس کے مقام پر واقع معلومات سے متعلق انفارمیشن کیوسک کے بارے میں تفصیل سے بتایا۔ انہوں نے ہائی کورٹس اور ڈسٹرکٹ کورٹس میں درخواستوں اور معاون دستاویزات کی ای فائلنگ کے لیے متعارف کرائے گئے نظام کے بارے میں بھی بتایا۔ اس سے اب وکلاء کے لیے اپنی سہولت کے مطابق 24 گھنٹے اور ساتوں دن اپنے کیسز یا پٹیشن دائر کرنا ممکن ہو گیا ہے۔
۔۔۔۔۔۔۔۔۔۔۔
ش ح۔ ع م۔ت ح۔
U- 2393
(Visitor Counter : 101
وزارت خزانہ
گروگرام کے جی ایس ٹی کمشنر کے دفتر نے تین افراد کو جی ایس ٹی ایکٹ کے تحت جرائم کی پاداش میں گرفتار کیا
نئیدہلی۔24؍جولائی۔گروگرام، ہریانہ میں واقع جی ایس ٹی کمشنر کے دفتر نے تین افراد یعنی جناب انیل کمار ولد جناب بلوان سنگھ ساکن وی پی او جروا، تحصیل بروالا، ضلع ہسار، ہریانہ ، جناب بھیکارام ولد جناب بابو رام، ساکن 415 گلی نمبر 28 سی۔1 بلاک ، کھجوری خاص، دہلی110094 اور کلدیپ شرما ولد جناب رمیش شرما، ساکن گلی نمبر 4 ککروئی روڈ، سونی پت ہریانہ کو گرفتار کیا ہے۔ تفتیش کے دوران یہ بات سامنے آئی کہ ان افراد نے میسرز پالک انٹرنیشنل، شاپ نمبر 11 ملیان مارکٹ ، سوہنا ، گروگرام ہریانہ کے نام سے جعلی فرم قائم کررکھی ہے اور یہ فرم جعلی دستاویزات کے سہارے پر کھولی گئی ہے، یعنی فرضی طور پر جتیندر کے نام سے مختلف النوع جعلی بیجکوں کو جاری کرنے کی غرض سے کھولی گئی ہے جبکہ اصلاً دکھائے گئے سودوں کا کوئی عمل انجام نہیں پاتا تھا اور اس طریقے سے یہ افراد جعلی اِن پُٹ ٹیکس کریڈٹ کا فائدہ اٹھا رہے تھے۔ میسرز پالک انٹرنیشنل نام کی فرم جو مذکورہ تین افراد کے ذریعے قائم کی گئی تھی، اس نے مجموعی طور پر 31 کروڑ روپئے کی بیجک جاری کیے تھے جن میں 5.70 کروڑ روپئے کا جی ایس ٹی اِن پُٹ شامل تھا ۔ تفتیش کے دوران ان افراد نے اپنے اس ارتکاب کا اقرار کرلیا ہے۔ مذکورہ فرم نے 5.70 کروڑ روپئے کاجعلی اِن پُٹ ٹیکس کریڈٹ مختلف خریداروں کے نام منظور کیا ہے جنہوں نے اُسے قبول کیا ہے اور اپنے جی ایس ٹی واجبات آگے کی سپلائی کیلئے ادا کیے ہیں اور ان تمام حضرات کا اصل مقصد سرکاری خزانے کے ساتھ دھوکہ دھڑی کرنا تھا۔ اس طریقے سے جناب انل کمار ، جناب بھیکارام اور جناب کلدیپ شرما نے جی ایس ٹی ایکٹ 2017 کی دفعہ 132   اور  کی خلاف ورزی کی ہے جو اس ایکٹ کی دفعہ 132   اور  کے تحت قابل سزا ہے۔ لہٰذا یہ جرم قابل دست اندازی ہے اور جی ایس ٹی ایکٹ 2017 کی 132  کے تحت ناقابل ضمانت بھی ہے اور اسی ایکٹ کی دفعہ 69 کے تحت ان افراد کو حراست میں بھی لیا جانا لازم تھا۔
نتیجے کے طور پر جناب انل کمار، جناب بھیکارام اور جناب کلدیپ شرما کو 23 جولائی 2019 کو، جی ایس ٹی ایکٹ 2017 کی دفعہ 69  کے تحت گرفتار کرلیا گیا ۔ بعد ازاں ان تمام افراد کو گروگرام ،ہریانہ کے درجہ اول کے معزز جوڈیشیل مجسٹریٹ کے روبرو، ان کی رہائش گاہ پر پیش کیا گیا ۔ جنہوں نے جناب انل کمار، جناب بھیکا رام اور جناب کلدیپ شرما کو 23 جولائی 2019 کو 14 دنوں کی عدالتی تحویل میں دے دیا۔ اب تک انجام دی گئی تفتیش کے دوران جی ایس ٹی اور مرکزی ٹیکس گروگرام ہریانہ نے جی ایس ٹی چوری کے معاملے میں 3 کروڑ روپئے کی مجموعی رقم وصول کی ہے۔ اس معاملے میں مزید تفتیش جاری ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔۔ع ن
U-3397
(Visitor Counter : 46
ماحولیات، جنگلات اور موسمیاتی تبدیلی کی وزارت
نیشنل کلین ایئر پروگرام کے تحت مختص اور استعمال شدہ فنڈ
نیشنل کلین ایئر پروگرام ، جسے جنوری 2019 میں ماحولیات جنگلات اور موسمیاتی تبدیلی کی وزارت  نے شروع کیا تھا، فضائی آلودگی کی روک تھام، کنٹرول اور تخفیف کرنے کے لیے ایک طویل مدتی، وقت پابند، قومی سطح کی حکمت عملی ہے۔ این سی اے پی کے تحت، ملک بھر میں 2024 تک ذرات کے ارتکاز میں 20 سے 30 فیصد کمی کے اہداف کو حاصل کرنے کا تصور کیا گیا ہے۔
مالی سال 2019-20، 2020-21 اور 2021-22 کے لیے ریاست/ مرکز زیر انتظام علاقے اور شہر کے لحاظ سے مختص اور استعمال شدہ فنڈ کی تفصیلات ضمیمہ I میں منسلک ہیں۔
شہروں کو فنڈ جاری کیے جاتے ہیں تاکہ شہر کے ایکشن پلان پر عمل درآمد کیا جا سکے جس میں ہوا کے معیار کو بہتر بنانے کے اقدامات، مقامی اداروں کی صلاحیت کی تعمیر اور معلوماتی، تعلیمی اور مواصلاتی سرگرمیاں  شامل ہیں۔
سال 2019 سے این سی اے پی کے تحت شمال مشرقی خطے کی ریاستوں میں واقع غیر اکتسابی شہروں کے لیے مختص فنڈ کی تفصیلات ضمیمہ I میں ہیں۔
این سی اے پی کے تحت 132 شہروں نے سٹی ایکشن پلان جمع کرائے ہیں جنھیں منظور کر لیا گیا ہے۔ تمام شہروں کو NCAP فنڈنگ اور/ یا XVFC MPCCF ایئر کوالٹی پرفارمنس گرانٹ کے ذریعے فنڈ فراہم کیا گیا ہے۔
ماحولیات، جنگلات اور موسمیاتی تبدیلی کے وزیر مملکت جناب اشونی کمار چوبے نے آج لوک سبھا میں ایک تحریری جواب میں یہ معلومات فراہم کی۔
محنت اور روزگار کی وزارت
ایل-20 چوٹی کانفرنس 21 سے 23 جون 2023 تک بہار كے پٹنہ میں
كانفرنس میں 'یونیورسل سوشل سیکیورٹی' اور 'خواتین اور کام کے مستقبل' پر بڑے پیمانے پر تبادلہ خیال کیا جائے گا
ایل-20 چوٹی کانفرنس 21 سے 23 جون 2023 تک بہار کے پٹنہ میں منعقد ہوگی، جس میں 'یونیورسل سوشل سیکورٹی' اور 'خواتین اور کام کے مستقبل' کے موضوعات پر بڑے پیمانے پر تبادلہ خیال کیا جائے گا۔ میڈیا سے بات چیت كرتے ہوئے ایل-20 کے سربراہ اور بھارتیہ مزدور سنگھ کے كُل ہند صدرجناب ہرن مے پانڈیا نے کہا کہ امرتسر میں 19 تا 21 مارچ 2023 منعقدہ ایل-20 کی ابتدائی میٹنگ میں وسیع بحث کے بعد دو موضوعات پرایک مشترکہ بیان جاری کیا گیا؛
- سوشل سیکورٹی اینڈ انٹرنیشنل پورٹیبلٹی آف سوشل سیکورٹی فنڈ
- خواتین اور کام کا مستقبل۔
جناب پانڈیا نے کہا کہ بھارتیہ مزدور سنگھ اور دیگر سی ٹی یوز نے اپنی سطح پر اور ایل-20 کی سطح پر ان امور کے سلسلے میں قومی اور بین الاقوامی تنظیموں کے ساتھ بڑے پیمانے پر بات چیت کی ہے۔ بزنس-20، سِول-20، یوتھ-20، خواتین-20 وغیرہ کے نمائندوں کے ساتھ بھی بڑے پیمانے پر تبادلہ خیال کیا گیا۔
جناب پانڈیا نے کہا کہ گوہاٹی، کولکتہ، ناگپور، ترواننت پورم وغیرہ جیسے ملك بھر كے 11 شہروں میں ایک وسیع بحث کا انعقاد کیا گیا۔ اس میں مرکزی حکومت اور ریاستی لیبر ڈپارٹمنٹ کے عہدیداران، ٹریڈ یونین لیڈران، لیبر اینڈ ڈیولپمنٹ اکانومسٹ، قومی اور بین الاقوامی مزدور تنظیموں کے مزدور کارکنان نے شرکت کی۔ اس کے ساتھ ہی 562 مقامات پر ضلعی اور صنعتی سطح پر مقامی ٹریڈ یونینوں کے ساتھ بڑے پیمانے پر بات چیت کی گئی۔ انہوں نے بتایا کہ مختلف مقامات اور سطحوں پر بڑے پیمانے پر ہونے والی بات چیت کی بنیاد پر ان دونوں موضوعات پر ایل-20 سربراہی اجلاس کے نمائندوں سے پہلے بڑے پیمانے پر تبادلہ خیال کیا جائے گا۔
جناب پانڈیا نے کہا کہ 22 جون کو بہار کے گورنر کے ذریعہ شمع روشن کر كے ایل-20 کانفرنس کا افتتاح کیا جائے گا۔ مرکزی لیبر سکریٹری آرتی آہوجا افتتاحی تقریب میں خصوصی طور پر شرکت کریں گی۔ مرکزی وزیر محنت بھوپیندر یادو اور مرکزی وزیر مملکت برائے محنت رامیشور تیلی، بہار حکومت کے وزیر محنت سریندر رام بھی اس كانفرنس میں موجود ہوں گے۔
كانفرنس کے بعد لیبر اور ایمپلائمنٹ کے وزراء کی میٹنگ اگلے مہینے اندور میں ہوگی جہاں جی-20 لیبر اینڈ ایمپلائمنٹ کے وزراء کی میٹنگ ہوگی اور لیبر 20 سمٹ کا منظور شدہ اعلامیہ انہیں پالیسی میں تبدیل کرنے کے لیے پیش کیا جائے گا۔
جناب پانڈیا نے کہا کہ اس کانفرنس میں ہندوستان سمیت 28 ممالک کے 173 مندوبین شرکت کریں گے۔ جی-20 میں شامل ممالک کے علاوہ، ہندوستان نے اس سال اپنی تاریخی صدارت میں جی-20 کے لیے اضافی آٹھ ممالک یعنی بنگلہ دیش، مصر، ماریشس، نیدرلینڈ، نائجیریا، عمان، نیپال اور متحدہ عرب امارات کو مدعو کیا ہے۔ اس کے ساتھ ہی اس بار انٹرنیشنل سولر الائنس، کولیشن فار ڈیزاسٹر ریسیلینٹ انفراسٹرکچر اور ایشیائی ترقیاتی بینک کو بھی مدعو کیا گیا ہے۔
پریس کانفرنس میں پریس انفارمیشن بیورو کے ایڈیشنل ڈائریکٹر جنرل ایس کے مالویہ، بھارتیہ مزدور سنگھ کے ڈپٹی جنرل سکریٹری سریندر پانڈے اور ایل-20 میڈیا کوآرڈینیٹر اور علاقائی تنظیم بھارتیہ مزدور سنگھ کے وزیر جناب پون کمار بھی موجود تھے۔
وزیراعظم کا دفتر
سوویں من کی بات کی میڈیا میں گونج
من کی بات کی سوویں قسط کی قومی اور عالمی سطح پر گونج ہے۔وزیراعظم کےد فتر میں میڈیا کے اہم کوریج کو مشترک کیا ہے۔
کارپوریٹ امور کی وزارتت
قرض نادہندگان اور دیوالیہ پن سے متعلق ہندوستانی بورڈ نے ’’ کمیٹی برائےقرض دہندگان: عوامی اعتماد کا انسٹی ٹیوشن‘‘ پر ایک ورکشاپ کا انعقاد کیا
قرض نادہندگان اور دیوالیہ پن سے متعلق ہندوستانی بورڈ نے آجنے اسٹیٹ بینک آف انڈیا اور انڈین بینکوں کی ایسو سی ایشن کے ساتھ مشترکہ طور پر ’’کمیٹی برائے قرض دہندگان: عوامی اعتماد کا ایک انسٹی ٹیوشن‘‘ کے عنوان پر ایک روزہ ورچوول ورکشاپ کا انعقاد کیا۔
مالیاتی قرض دہندگان کو فائدہ پہنچانے کیلئے منعقد اس سلسلے کی یہ پانچویں ورکشاپ ہے، جو قرض کی ادائیگی میں نااہل اور دیوالیہ پن کوڈ، 2016  کے تحت قرض دہندگان کی کمیٹی  پر مشتمل ہے۔اس ورکشاپ میں 15 شیڈولڈ کمرشیل بینکوں اور مالیاتی اداروں کے 31 سینئر عہدیداروں  نےشرکت کی۔
کمپنی امور کی وزارت کے سکریٹری جناب راجیش ورما نے اس موقع پر افتتاحی خطبہ پیش کیا۔ ریزرو بینک آف انڈیا کےڈپٹی گورنر جناب ایم راجیشور راؤ نے ورکشاپ میں کلیدی خطبہ پیش کیا۔ اسٹیٹ بینک آف انڈیا کے چئیرمین جناب دنیش کھیرا نے اس موقع پرخصوصی خطاب کیا؛ جبکہ انڈین بینکس ایسو سی ایشن کے چیف ایکزیکٹو جناب سنیل مہتہ کے خیرمقدمی کلمات سے افتتاحی اجلاس کا آغاز ہوا۔
ورکشاپ کے اہم مقررین میں اسٹیٹ بینک آف انڈیا کے منیجنگ ڈائیرکٹر جناب سی ایس شیٹی، پی ڈبلیو سی انڈیا کے چئیرمین جناب سنجیو کرشن، ایڈلویز گروپ کے چئیرمین جناب راکیش شاہ؛، ساردل امر چند منگل داس کے منیجنگ پارٹنر جناب شاردل شراف اور آئی بی بی آئی کے سربراہ ڈاکٹر ایم ایس ساہو جیسے نامور ماہرین شامل تھے۔
ورکشاپ کا مقصد ضابطوں کے تحت سی او سی سے کردار اور توقعات کے بارے میں بہتر سمجھ پیدا کرنا اور مالی قرض دہندگان کی صلاحیت کو بڑھانا ہے تاکہ اس امر کو یقینی بنایا جاسکے کہ سی او سی :
 انتہائی احتیاط اور جاں فشانی سے اپنے قانونی فرائض اور ذمہ داریوں کو نبھاتا ہے۔
 متعدد تجویز کردہ مسابقتی منصوبوں کو تیار کرنے اور ان میں سے بہترسے بہتر کو منظور کرنے کے معاملے میں کاروباری فیصلے کرنے کی صلاحیت اور تحریک دیتاہے؛ اور
 حل کئے جانے کے عمل میں فائدہ حاصل کرنے والوں کے فائدوں پر غور و فکر کرتی ہےاوران میں توازن کو برقرار رکھتا ہے۔
وزیراعظم کا دفتر
وزیر اعظم 12 فروری کو مہارشی دیانند سرسوتی کی پیدائش کی 200ویں سالگرہ کی یاد میں سال بھر جاری رہنے والی تقریبات کا آغاز کریں گے
مہارشی دیانند سرسوتی، جو کہ ایک سماجی مصلح تھے، نے 1875 میں آریہ سماج کی بنیاد رکھی تاکہ اُس وقت رائج سماجی عدم مساوات کا مقابلہ کیا جا سکے
آریہ سماج نے ملک کی ثقافتی اور سماجی بیداری میں اہم کردار ادا کیا
وزیر اعظم مودی کے تحت حکومت سماجی مصلحین اور اہم شخصیات، خصوصاً وہ جن کے تعاون کو بھارت بھر میں تسلیم نہیں کیا گیا، کا جشن منانے کے لیے پابند عہد ہے
وزیر اعظم جناب نریندر مودی 12 فروری 2023 کو صبح 11 بجے اندرا گاندھی انڈور اسٹیڈیم، دہلی میں مہارشی دیانند سرسوتی کی پیدائش کی 200ویں سالگرہ کی یاد میں سال بھر جاری رہنے والی تقریبات کا آغاز کریں گے۔ وزیر اعظم اس موقع پر ایک مجمع سے بھی خطاب کریں گے۔
12 فروری 1824 میں پیدا ہوئے مہاراشی دیانند سرسوتی ایک سماجی مصلح تھے جنہوں نے 1875 میں آریہ سماج کی بنیاد رکھی جس کا مقصد اس وقت رائج سماجی عدم مساوات کا مقابلہ کرنا تھا۔ آریہ سماج نے سماجی اصلاح اور تعلیم پر زور دیتے ہوئے ملک کی ثقافتی اور سماجی بیداری میں اہم کردار ادا کیا۔
حکومت سماجی مصلحین اور اہم شخصیات ، خصوصاً وہ جن کے تعاون کو بھارت بھر میں تسلیم نہیں کیا گیا، کا جشن منانے کے لیے پابند عہد ہے۔ بھگوان برسا منڈا کی پیدائش کی سالگرہ کو جن جاتیہ دیوس قرار دیے جانے سے لے کر شری اوربندو کی پیدائش کی 150ویں سالگرہ کے یادگاری پروگرام میں شرکت کرنے تک، وزیر اعظم جناب نریندر مودی آگے آکر اس طرح کی پہل قدمیوں کی قیادت کرتے آئے ہیں۔
وزیراعظم کا دفتر
وزیراعظم نے جلیانوالہ باغ قتل عام کے شہیدوں کو خراج عقیدت پیش کیا
وزیراعظم جناب نریندر مودی نے جلیاں والا باغ قتل عام کے شہیدوں کو خراج عقیدت پیش کیا ہے۔
جناب نریندر مودی نے ایک ٹوئٹ میں کہا:
‘‘جلیانوالہ باغ قتل عام میں شہیدہونے والوں کو خراج عقیدت۔ ان کی جرآت، جانبازی اور قربانی سے ہر ہندوستانی کو طاقت حاصل ہوتی ہے’’۔
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔
ش ح۔ ع م۔ رض
U-3656
(
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت کووڈ سے بچاؤ کےاب تک 220.66 کروڑ ٹیکے  لگائے جا چکے ہیں ۔
گزشتہ 24 گھنٹے میں 870ٹیکے لگائے گئے ہیں۔
ہندوستان میں سردست زیر علاج مریضوں کی تعداد10179ہے۔
فی الحال زیر علاج مریضو ں کی شرح 0.02 فیصد ہے۔
سردست ملک میں شفایابی کی شرح 98.79فیصد ہے۔
گزشتہ 24 گھنٹے کے دوران 2100مریض شفایاب ہوئے ہیں، جس کے بعد شفایاب ہونے والے افراد کی مجموعی تعداد بڑھ کر44442065ہوگئی ہے۔
گزشتہ 24 گھنٹے کے دوران کووڈ کے 906نئے معاملات درج کیے گئے ہیں۔
طبی جانچ کے بعد اس بیماری سےمتاثر پائے جانے والے مریضوں کی یومیہ شرح  ہے ۔
طبی جانچ کے بعد اس بیماری سے متاثر پائے جانےوالے مریضوں کی ہفتہ وار شرح  ہے ۔
اب تک کل 92.90 کروڑ ٹیسٹ کئے جا چکے ہیں، گزشتہ 24 گھنٹے میں129610ٹیسٹ کیے گئے۔
وزیراعظم کا دفتر
وزیر اعظم نے ایشیائی کھیلوں میں خواتین کے 800 میٹر کےمقابلے میں نقرئی تمغہ جیتنے کے لیے ہرمِلن بینس کو مبارکباد دی
وزیر اعظم جناب نریندر مودی نے ایشیائی کھیلوں میں خواتین کے 800 میٹر کے مقابلے میں نقرئی تمغہ جیتنے کے لیے ہرمِلن بینس کو مبارکباد دی ہے۔
وزیر اعظم نے ایکس پر پوسٹ کیا؛
’’ایشیائی کھیلوں میں خواتین کے 800 میٹر کے مقابلے میں بھارت کے لیے ایک اور نقرئی تمغہ۔ اس شاندار کارکردگی کے لیے @HarmilanBains کو مبارکباد۔ وہ تمام آرزومند ایتھلیٹوں کے لیے ترغیب کا ایک زبردست وسیلہ ہیں۔‘‘
وزیراعظم کا دفتر
وزیر اعظم نے بیسٹل ڈے پریڈ میں بطور مہمان اعزازی شرکت کی
وزیر اعظم جناب نریندر مودی نے فرانس کے صدر عزت مآب ایمانوئل میکخواں کی دعوت پر 14 جولائی 2023 کو چیمس ایلیسز پر بیسٹل پریڈ میں بطور مہمان اعزازی شرکت کی
ہند-فرانس اسٹریٹجک پارٹنرشپ کی 25 ویں سالگرہ کے موقع پر، تینوں ہندوستانی مسلح افواج کے 241 رکنی دستے نے بھی ایک فوجی بینڈ کی قیادت میں اس پریڈ میں حصہ لیا۔ ہندوستانی فوج کے دستے کی قیادت پنجاب رجمنٹ کے ساتھ راجپوتانہ رائفلز رجمنٹ نے کی۔
پریڈ کے دوران فلائی پاسٹ میں ہاشیمارا کے 101 اسکواڈرن سے، ہندوستانی فضائیہ کے رافیل جیٹ طیاروں نے حصہ لیا۔
14 جولائی کو، فرانس کے انقلاب کے دوران 14 جولائی، 1789 کو بیسٹل جیل پر حملے کی برسی منائی جاتی ہے، جو ہندوستانی اور فرانسیسی دونوں آئینوں کا مرکزی موضوع ’آزادی، مساوات اور بھائی چارے‘ کی جمہوری اقدار کی علامت ہے۔
اقلیتی امور کی وزارتت
اقلیتی برادریوں کے نوجوانوں کو کمپیوٹر کی تعلیم فراہم کرنا
’سیکھو اور کماؤ‘ اسکیم  اقلیتوں کے لیے تقرری سے منسلک مہارت کے فروغ کی اسکیم ہے جس کا مقصداقلیتی نوجوانوں  کی مختلف جدید / روایتی مہارتوں میں ان کی صلاحیتوں پر منحصر ہے، جو کہ قابلیت، موجودہ اقتصادی رجحانات اور مارکیٹ کی صلاحیت، جو انھیں مناسب روزگار فراہم کرسکتی ہے یا انھیں ذاتی روزگار کے لیے موزوں طور پر ہنرمند بنا سکتی ہے۔ یہ تربیت کمپیوٹر اور معلوماتی ٹیکنالوجی سے متعلق کورسیز سمیت مختلف تجارتوں میں لاگو کی جاتی ہے۔سیکھو اور کماؤ اسکیم کے آغاز سے لے کر اب تک 4.60 لاکھ مستفیدین کو تربیت دی جاچکی ہے اور 8231 مستفیدین کو کمپیوٹر اور معلوماتی ٹیکنالوجی سے متعلق کورسیز کی تربیت دی گئی ہے۔ پچھلے 3 سالوں کے دوران اسکیم میں استعمال فنڈز کی تفصیلات درج ذیل ٹیبل کے مطابق ہیں۔
|
|
سال
|
|
نظرثانی شدہ تخمینہ 
|
|
اصل اخراجات 
|
|
2019-20
|
|
250.00
|
|
175.52
|
|
2020-21
|
|
190.00
|
|
190.03
|
|
2021-22
|
|
268.21
|
|
268.21
اس اسکیم کو پروجیکٹ نافذ کرنے والی ایجنسیوں  کے ذریعے لاگو کیا جاتا ہے جو پورے ہندوستان سے درخواستوں کو مدعو کرکے ، وزارت کے ذریعے ، پینل میں شامل کی جاتی ہیں۔ وزارت خاص طور پر مذکورہ اسکیم کے تحت عمل آور کے لیے ، ریاستی کے لحاظ سے اداروں کا انتخاب نہیں کرتیں۔
اقلیتی امور کی وزارت ، اقلیتی خواتین کی قیادت کی ترقی کے لیے تعلیم، آلات واوزار اور تکنیک فراہم کرکے اقلیتی خواتین کو بااختیار بنانے اور ان میں اعتماد سازی کے لیے نئی روشنی اسکیم کو بھی نافذ کرتی ہے۔ یہ 18 سال سے 65 سال کی عمر کے درمیان اقلیتی برادری سے تعلق رکھنے والی خواتین کے لیے ایک تربیتی پروگرام ہے۔ خواتین کے پروگراموں کے علاوہ ، تربیتی ماڈیول ، صحت اور حفظان صحت ، خواتین کے قانونی حقوق ، مالی خواندگی، سووچھ بھارت، زندگی کی مہارت، سماجی اور طرز عمل میں تبدیلیوں کی وکالت اور ڈیجیٹل خواندگی کا بھی احاطہ کیا جاتا ہے۔ اس اسکیم کے تحت اب تک 4.35 لاکھ سے زیادہ خواتین کو فائدہ پہنچایا گیا ہے۔
ایک اور اسکیم ’’نئی منزل‘‘ رسمی تعلیم  اور کمپیوٹر اور معلوماتی ٹیکنالوجی سے متعلق کورسیز سمیت مختلف تجارتوں میں مہارت کی تربیت فراہم کرتی ہے۔ یہ اسکیم ، استفادہ کنندگان کو بہتر روزگار اور روزی روٹی تلاش کرنے کے قابل بناتی ہے۔ اسکیم کے تحت ، اس کے آغاز سے لے کر اب تک ، مجموعی طور پر 98697 مستفیدین کو ہنر کی سند دی گئی ہے۔
وزارت کے تحت ، ا سکیموں کو نافذ کرنے والی پی آئی ایز کی فہرست، وزارت کی ویب سائٹ www.minorityaffairs.gov.in پر دستیاب ہے۔
یہ معلومات اقلیتی امور کے مرکزی وزیر جناب مختار عباس نقوی نے آج راجیہ سبھا میں ایک تحریری جواب میں فراہم کیں۔
وزارت دفاع
آنجہانی جنرل بپن راوت کی یوم پیدائش کی یاد میں
ہندوستانی بحریہ 16 مارچ 2023 کو ہندوستانی مسلح افواج کے پہلے چیف آف ڈیفنس اسٹاف آنجہانی جنرل بپن راوت کو ان کی 65 ویں سالگرہ کے موقع پر پیار سے یاد کر رہی ہے۔ جنرل راوت، جو ایک صاحب بصیرت رہنما، ایک ماہر سپاہی اور ایک فوجی اصلاح کار تھے، اپنی پیشہ ورانہ مہارت، اصولوں، یقین اور فیصلہ کن صلاحیتوں کے لیے جانے جاتے تھے۔ چار دہائیوں پر محیط کیریئر میں جنرل راوت کی کامیابیاں فوجی اور قومی سلامتی کے تمام شعبوں میں قابل ذکر تھیں۔
پہلے سی ڈی ایس اور سکریٹری ڈی ایم اے کے طور پر، جنرل راوت نے مسلح افواج کو مربوط کرنے کے لیے تنظیمی اور ساختیاتی اصلاحات کے لیے کام کیا۔ ان کی طرف سے اٹھائے گئے انقلابی اقدامات اور سول ملٹری ہم آہنگی کے سلسلے میں ان کی کوششیں ان کی وراثت ہیں۔ جنرل راوت کے جوش نے مسلح افواج کو اگنی پتھ کو ایک خیال سے حقیقت میں بدلنے کی ترغیب دی۔ اگنی پتھ آزادی کے بعد مسلح افواج کی طرف سے انسانی وسائل کی سب سے بڑی تبدیلی ہے۔
یکسر تبدیلی لانے والے اگنی پتھ منصوبے میں جنرل راوت کے تعاون کو تسلیم کرنے اور ان کا احترام کرنے اور تینوں افواج کے مابین ہم آہنگی اور مشترکہ صلاحیت کو بڑھانے کے لیے، ہندوستانی بحریہ کی طرف سے درج ذیل دو ٹرافیاں قائم کی جا رہی ہیں:-
 جنرل بپن راوت رولنگ ٹرافی برائے ’ویمن اگنی ویر ٹرینی اسٹینڈنگ فرسٹ اِن اوور آل آرڈر آف میرٹ‘۔ یہ ٹرافی چیف آف دی نیول اسٹاف کی جانب سے 28 مارچ 2023 کو اپنے پریمیئر سیلر ٹریننگ سینٹر، آئی این ایس چلکا میں نیول اگنی ویروں کے پہلے بیچ کی ’پاسنگ آؤٹ پریڈ‘ کے دوران پیش کی جانی ہے۔
 نیول وار کالج ، گوا میں نیول ہائیر کمانڈ کورس  کرنے والے ’سب سے زیادہ حوصلہ مند افسر‘ کے لیے جنرل بپن راوت رولنگ ٹرافی۔
سماجی انصاف اور تفویض اختیارات کی وزارت
گوالیارمیں جسمانی معذورکھلاڑیوں کے لئے سینٹرفارڈس ایبلٹی اسپورٹس قائم کیاجائیگا
نئی دہلی’4مارچ : مدھیہ پردیش کے شہرگوالیار میں جسمانی معذورکھلاڑیوں کے لئے سینٹرفارڈس ایبلٹی اسپورٹس قائم کیاجائیگا ۔ سرکارنے یہ سینٹرقائم کئے جانے کی منظوری دے دی ہے ۔اس سینٹر کا اندراج سوسائٹیز رجسٹریشن ایکٹ 1860کے تحت قائم کیاگیاہے۔ یہ ادارہ سینٹرفارڈس ایبلٹی اسپورٹس سینٹرکے نام سے کام کریگا اوراس میں قومی اوربین الاقوامی سطح کے مقابلوں میں جسمانی معذورکھلاڑیوں کی شرکت کو یقینی بنانے کی غرض سے کھیل کود کی بہتر سرگرمیوں کا انتظام کیاجائیگا تاکہ یہ جسمانی معذورکھلاڑی کھیل کود کے مقابلو ںمیں شرکت کرسکیں ۔ علاوہ ازیں اس سینٹرکے قیام سے دیویانگ کھلاڑیوں میں خود اعتمادی کا جذبہ پیداہوسکے گا اوروہ سماج سے اپنے آپ کو جوڑ سکیں گے ۔
یہ منصوبہ یکم اپریل ، 2019سے شروع کیاجائیگا اورتوقع ہے کہ 31مارچ ، 2021تک مکمل ہوجائیگا بعدازاں 6مہینوں کی مدت میں اس ادارے کا کام کاج شروع ہوسکے گا۔ اس ادارے کے شروع ہونے سے 140افراد کو ملازمت کے مواقع حاصل ہوسکیں گے مزید برآں اس مرکز کی تعمیراوردیگر سرگرمیوں کے نتیجے میں بھی ملازمتوں کے خاطرخواہ مواقع پیداہوسکیں گے ۔اس سینٹرکی تعمیر پر170.99کروڑروپے کی لاگت آئیگی اس میں سے 151.16کروڑروپے کی لاگت نان ریکرنگ ہوگی اور 19.83کروڑروپے کی رقم ریکرنگ ہوگی ۔
اس سینٹرمیں ایک آوٹ ڈور ایلیتھک اسٹیڈیم ، انڈوراسپورٹس کامپلکس بیس منٹ پارکنگ فیسلٹی ، دوسویمنگ پولوں پرمشتمل ایکویٹک سینٹرہوگا ،جس میں ایک سوئنگ پول پرچھت ہوگی اور دوسرا بغیرچھت کا ہوگا۔ علاوہ ازیں ہائی پرفارمنس سینٹربھی شامل ہوگا۔ اور کھلاڑیوں کے لئے طبی سہولیات ، اسپورٹس سائنس سینٹر، کھلاڑیوں کے لئے ہوسٹل اور لاکرز ، کھانے پینے کے لئے ڈائننگ ہال ، تفریحی سہولیات اور ایڈمنسٹریٹوبلاک بھی شامل ہوگا۔ ان سہولیات کو اس طرح فروغ دیاجائیگاکہ اس مرکز میں کھلاڑیوں کی تربیت ، انتخاب کھیل کود کی تعلیم وتحقیق ، طبی معاونت اور قومی بین الاقوامی تقریبات کے لئے معقول ،شائقین کی گیلریوں سمیت ہمہ جہتی مراکز شامل ہوں گے ۔
ریلوے کی وزارت
ریلویز اور صنعت و تجارت کے وزیر جناب پیوش گوئل نے کووڈ – 19 سے مقابلے کے لئے بھارتیہ ریلویز کی کوششوں کا جائزہ لیا
ملک کی تاریخ میں پہلی بار گزشتہ بارہ ماہ کے دوران ایک بھی مسافر نے ریل حادثے میں اپنی زندگی نہیں گنوائی، اب ہم اس بات کو یقینی بنانے کے لئے کام کررہے ہیں کہ ہندوستان پر اس کا کم سے کم اثر پڑا ہے: پیوش گوئل
افسران کو ضرورت مند افراد تک خوراک اور دوسری امداد کے ساتھ پہنچنے کی ہدایت دی
نئی دہلی،یکم؍اپریل، ریلوے اور تجارت و صنعت کے وزیر جناب پیوش گوئل نے بھارتیہ ریلویز کے افسران کو ضرورت مند افراد تک خوراک اور اپنی بہتر انسانی سہولیات اور وسائل کے ساتھ رسائی حاصل کرنے کی ہدایت دی ہے۔ آئی آر سی ٹی سی اور آر پی ایف جیسے ریلویز کے ادارے پہلے سے ہی ضرورت مند افراد کے درمیان مفت کھانا تقسیم کرنے میں مصروف ہیں۔ وزیر موصوف نے کہا کہ ریلویز کو اپنی کوششوں کا دائرہ وسیع کرنا چاہئے اور ضلعی انتظامیہ نیز غیر سرکاری اداروں وغیرہ کے ساتھ صلاح ومشورے سے ریلوے اسٹیشنوں کے احاطے سے باہر اندرونی علاقوں تک جانا چاہئے۔ وزیر ریلوے کی میٹنگ میں ویڈیو کانفرنسنگ کی وساطت سے ریلوے کے وزیر مملکت جناب سریش آنگڑی ، ریلوے بورڈ کے اراکین پورے ملک میں پھیلے پی ایس یو کے جنرل مینجروں اور سربراہان نے شرکت کی۔
کورونا کے خلاف جنگ میں اب تک کئے جارہے غیر معمولی کاموں اور ریلویز کے مسافر ڈبوں کو آئیسو لیشن کوچ میں منتقل کرنے جیسے نئے حل اپنانے کے لئے ریلوے کی تعریف کرتے ہوئے جناب پیوش گوئل نے امید ظاہر کی کہ ان مسافر ڈبوں کو پوری طرح تیار کرنے اور انہیں جلد از جلد جدید آلات سے آراستہ کرنے کے چیلنجوں کو تمام زون پورا کرلیں گے۔ یہاں یہ بات قابل ذکر ہے کہ پہلے مرحلے میں پانچ ہزار مسافر ڈبوں کو تبدیل کرنے کا کام پہلے ہی شروع ہو چکا ہے۔
ریلوے بورڈ کے افسران نے وزیر موصوف کو بتایا کہ وزیراعظم کی ملک سے اپیل کے بعد پی ایم کیئر فنڈ میں 151 کروڑ روپے کا تعاون کیا گیا ہے۔ ریلوے بورڈ کے چیئر مین جناب ونود کمار یادو نے بتایا کہ انڈین ریلوے کے ملازمین اور ریلوے کے سرکاری دائرہ کار کے اداروں کے ملازمین نے پی ایم کیئر فنڈ میں اپنی ایک دن کی تنخواہ بطور تعاون دینے کا فیصلہ کیا ہے۔ انہوں نے کہا کہ ریلوے کے متعدد پی ایس یو بھی قومی کوششوں میں تیزی لانے کے لئے فنڈ میں تعاون کا منصوبہ بنارہے ہیں۔
اہم اشیاء کی سپلائی کے لئے ریلوے کے ذریعے خصوصی پارسل ریل گاڑیوں کو چلانے کا جائزہ لیتے ہوئے جناب پیوش گوئل نے افسران سے مزید راستوں پر خدمات مہیا کرانے کے لئے کہا ہے تاکہ پورے ملک میں بہت کم وقت میں ادویہ ، ضروری آلات اور خوردنی اشیاء کی فراہمی کی جاسکے۔ ای- کامرس کمپنیاں اور اہم اشیاء کے دوسرے سپلائر ، جن کی مختصر مقدار میں ضرورت ہوتی ہے، ان سے پارسل ریل گاڑیوں سے فائدہ ہور ہا ہے۔ پارسل اسپیشل ریل گاڑیاں مختلف زون میں 8 روٹ پر چل رہی ہیں اور مزید 20 راستوں پر چلنے والی ہیں۔
جناب پیوش گوئل نے کہا کہ آئندہ چند ہفتوں کے دوران کورونا وائرس کے خلاف جنگ کافی اہم ہوگی اور ہمیں اس جنگ میں کامیابی کو یقینی بنانے کے لئے تمام کوششوں کا عزم مصمم کرنا ہوگا۔
وزیر موصوف نے کہا کہ تاریخ میں پہلی بار گزشتہ 12 ماہ کے دوران کسی بھی ریلوے حادثے میں ایک بھی مسافر کا کوئی جانی نقصان نہیں ہوا۔ اب ہم اس بات کو یقینی بنانے کے لئے کام کررہے ہیں کہ کووڈ – 19 کا ہندوستان پر کم سے کم اثر مرتب ہو۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1433
(